मुंबई: देश की आजादी से 4 दिन पहले जन्मे 72 साल के दादाजी मुकुंद चारी ने इंग्लिश लिटरेचर में मास्टर्स के सपने को पूरा करने के लिए सातवीं क्लास में एडमिशन लिया है. बच्चों के बीच दादाजी मुकुंद चारी चश्मा लगाए ग्रामर पढ़ते नजर आ रहे हैं. पेशे से सिक्योरिटी गार्ड रहे मुकुंद चारी ने मुंबई के फोर्ट सेंट ज़ेवियर नाइट स्कूल (रात्रि स्कूल) में दो महीने पहले एडमिशन लिया है. मुकुंद चारी को इंग्लिश पढ़न का इतना शौक है कि उन्हें बच्चों के साथ क्लास में बैठने में भी कोई परहेज नहीं है. वे उनके साथ दोस्ती वाला रिश्ता निभा रहे हैं.